પ્રાચીન કાળથી સનાતન ધર્મ સંસ્કૃતિમાં શ્રી ગણપતિ પૂજનનો મહિમા ગવાયો છે. ઋગવેદ ‘ગણાનાં ત્વાં ગણપતિં હવામહે’ એમ કહીને શ્રી ગણેશજીનું આવહાન કરે છે. વિનાયક, વિધ્નહર્તા, ગણેશ અને ગજાનન જેવા જુદા જુદા નામથી પ્રચલિત શ્રી ગણેશજીના કુલ 108 જુદા જુદા નામ ગણાવાયા છે પરંતુ, પવિત્ર પર્વત ગિરનારની ગોદમાં બિરાજતા વિઘ્નહર્તાનો મહિમા સૌથી અનોખો છે. ઇગલ ગણપતિ તારીખે દુનિયાભરમાં પ્રખ્યાત લંબોદરનો શું છે મહિમા આવો જોઈએ. ગૌરી પુત્ર ગણેશજીનો જન્મોત્સવની ઉજવણી દેશ ભરમાં અને ગુજરાતમાં પણ ધામધૂમ પૂર્વક થઈ રહી છે ત્યારે જૂનાગઢમાં એકમાત્ર આવેલ ઈગલ ગણપતિ બાપાનું મંદિર આવેલું ત્યારે ગણેશ ભક્તો ઇગલ ગણપતિ બાપાના દર્શન કરવા ભારે ભીડ જોવા મળી રહી છે અને સ્વંયમભુ રીતે પ્રગટ થયેલ ગણપતિની મૂર્તિને લોકો આજે પણ શ્રધ્ધાથી માને છે .પૂજન અર્ચન કરીને ઇગલ ગણપતિ બાપાના આશીર્વાદ મેળવીને લોકો ધન્યતા અનુભવે છે. જૂનાગઢથી રાજકોટ રોડ ઉપર જતા દોલતપરા વિસ્તારમાં આવેલું છે ઇગલ ગણપતિ બાપાનું મંદિર જોકે આ મંદિર શહેર થી 2 કિલોમીટર દૂર આવેલું છે અને આ ગણપતિ બાપાનું મંદિર એક પ્રાઇવેટ માલિકીનું છે.ચૌહાણ પરિવારના દાદા એ આ દોલતપર વિસ્તારમાં બિઝનેશ અર્થે જમીન લીધી હતી અને આ જમીન ઉપર એક અતિ પ્રાચીન કૂવો પણ આવેલો હતો ત્યારે એ સમયમાં કૂવા ને ઊંડો ઉતરવા માટે નું કામ શરૂ કર્યું હતું અને 5 થી 10 ફૂટ કૂવો ઊંડો ઉતાર્યો ત્યારે તેમાંથી સ્વંયમભુ રીતે પ્રગટ થયેલ ગણપતિ બાપા ની મૂર્તિ નીકળી હતી અને ત્યારેજ ચૌહાણ પરિવાર વાર દ્વારા ગણપતિ બાપાની મૂર્તિ ને કૂવાની બાજુમાંજ મંદિર બનાવી ને સ્થાપના કરવામાં આવી હતી આ મૂર્તિ 1960માં નીકળી હતી ત્યાર બાદ ધીરે ધીરે ચૌહાણ પરિવારે મંદિર નિર્માણ કર્યું શરૂ કર્યું હતું.